Source: https://www.riigiteataja.ee/akt/404072013011
Timestamp: 2019-08-18 05:06:41+00:00
Document Index: 2641749

Matched Legal Cases: ['§ 7', '§ 8', '§ 9', '§ 10', '§ 11', '§ 12', '§ 31', '§ 31', '§ 7', '§ 8', '§ 9', '§ 10', '§ 11', '§ 12', '§ 75']

Puu raieloa andmise tingimused ja kord – Riigi Teataja
Puu raieloa andmise tingimused ja kord
Puu raieloa andmise tingimused ja kord - sisukord
3 Nõuded puude raiumisele
§ 7 Puude raiumine ja heakord raiekohal
4 Raieloa peatamine ja kehtetuks tunnistamine
§ 8 Raieloa peatamine ja kehtetuks tunnistamine
5 Asendusistutus
§ 9 Asendusistutus
§ 10 Asendusistutuse kohustuse täitmine
§ 11 Järelevalve teostaja
§ 12 Vastutus ja menetlus
RT IV, 04.07.2013, 11
Vastu võetud 26.06.2013 nr 181
Raieloa andmise tingimused ja kord (edaspidi kord) reguleerib Kohtla-Järve linna haldusterritooriumil kasvavate puude raieks loa taotlemist, loa väljastamist ning loa andmisel võimalike täiendavate kõrvaltingimuste seadmist.
Korras kasutatakse termineid alljärgnevas tähenduses:
1) raie - puu likvideerimine juurekaelalt;
2) asendusistutus - raiutud puude asendamine uute puudega;
3) raieluba - luba, mis annab õiguse puu raieks ning määrab vajadusel selle kõrvaltingimused.
(1) Taotluse võib esitada:
1) puu kasvukoha kinnistu omanik või omaniku esindaja;
2) maareformi seaduse § 31 lõikes 2 nimetatud maal kasvavate puude puhul maa valitseja;
3) Kohtla-Järve linna poolt hooldataval maareformi seaduse § 31 lõikes 2 nimetatud maal või Kohtla-Järve linna omandis oleval maal kasvavate puude puhul abilinnapea poolt volitatud spetsialist või lepingu alusel nimetatud maadel heakorratöid tegev ettevõtja.
(2) Raieloa taotlemiseks esitatakse kirjalik taotlus (lisa 1) mõistliku aja jooksul enne kavandatava raie alustamist, milles märgitakse järgnevad andmed:
1) taotleja andmed (nimi, elu- või asukoha aadress, isikukood või registrikood, kontakttelefon, e-posti aadress, volitatud esindaja andmed);
2) raiutava puu(de) liik ja arv;
4) krundi plaan või skemaatiline joonis, millel on näidatud raiutav puu;
5) raiutud puu käitlemisviis ja käitlemiskoht;
6) raieloa taotlemisõigust kinnitav teave. Volituse olemasolu korral tuleb lisada volitusi tõendav dokument või selle koopia.
7) kinnitust, et taotleja on tutvunud käesoleva korraga ja tööde teostamisel jälgitakse ohutusnõudeid.
1) Muinsuskaitseameti nõusolek, kui puu asub muinsuskaitsealal, kinnismälestisel või kinnismälestise kaitseks kehtestatud kaitsevööndis;
2) Keskkonnaameti nõusolek, kui puu asub kaitstaval loodusobjektil, on kaitstav looduse üksikobjekt või asub kaitstava looduse üksikobjekti kaitseks määratud piiranguvööndis;
3) naaberkinnistute omanike nõusolekud (koos nimede ja kontaktandmetega), kui puu kasvab kinnistu piiril;
5) kaeveluba, kui raieõigust taotletakse kaeviku alale jäävale puule;
6) korteri- või elamuühistu üldkoosoleku otsus, kui raieõigust taotletakse ühistu või elamu territooriumil olevale puule.
(4) Raieluba saab taotleda:
1) tuuleheite või tormimurru korral maha kukkunud või ohtlikuks muutunud ja kohest likvideerimist nõudvale (avariiohtlikule) puule;
2) eravalduses olevate viljapuude likvideerimiseks.
(1) Puude raiumiseks väljastab raieloa Kohtla-Järve Linnavalitsuse abilinnapea majandusküsimustes või vastava linnaosa linnapeaabi, taotleja poolt esitatud taotluse alusel. Abilinnapea võib puude raiumiseks raieloa väljastamiseks volitada majandusteenistuse spetsialiste.
(2) Raieloa taotluse menetlemisel teenistuja:
1) kontrollib taotluse vastavust käesoleva korra paragrahvis 3 sätestatud nõuetele ning puuduste esinemisel annab mõistliku tähtaja puuduste kõrvaldamiseks;
2) hindab kavandatud raie põhjendatust kaasates vajadusel eksperte;
3) korraldab puu ülevaatuse ja märgistab vajadusel raiumisele kuuluva puu;
4) võib puu raieks loa andmisel seada kõrvaltingimusi, sealhulgas käesoleva korra peatükis 5 sätestatud puu asendusistutuse kohustuse.
(3) Kui teenistuja peab vajalikuks, et raieloa taotlejal tuleb tellida dendroloogiline hinnang või ekspertiis puu raie vajaduse kohta, siis pikeneb menetlustähtaeg kuni hinnangu saamiseni.
(4) Raieluba väljastatakse või raieloa taotluse rahuldamata jätmisest teavitatakse 30 kalendripäeva jooksul raieloa taotluse lahendamiseks viimase vajaliku ja nõuetekohase dokumendi registreerimisest.
(5) Raieluba väljastatakse tasuta.
(6) Puude raiumiseks antud raieluba kehtib 1 (üks) aasta.
3) raieloa taotleja ei ole esitanud nõutud kaitstava loodusobjekti valitseja või Muinsuskaitseameti kooskõlastust, teisi kooskõlastusi või teisi täiendavaid dokumente ja selgitusi;
4) puu on terve ja elujõuline ning ei ohusta hoonete ja rajatiste struktuure (vundamenti, seinu, katust ja muud seesugust );
6) puu on riikliku looduskaitse all;
7) puu raiumine on põhjendamatu, põhjus on märkimata või ebapiisav.
6) raiumise lisatingimused ja nende täitmise tähtaeg, sealhulgas asendusistutuse kohustuse rakendamine.
(2) Raieluba vormistatakse kahes eksemplaris kirjalikult spetsiaalsel vormil (lisa 2), millest üks eksemplar väljastatakse taotlejale ja teine eksemplar jääb Kohtla-Järve Linnavalitsusele (edaspidi linnavalitsus).
3. peatükk Nõuded puude raiumisele
§ 7. Puude raiumine ja heakord raiekohal
(1) Raietööde tehniliselt õige teostamise ja raiekoha puhastamise eest vastutab raieloa saaja, kui ei ole määratud teisiti. Raie teostamisel ei tohi kahjustada keskkonda.
(5) Tööde teostamisel tuleb kinni pidada Kohtla-Järve linna heakorraeeskirja nõuetest.
(6) Raiekoha korrastamata jätmisel on linnavalitsusel õigusteha raieloa omanikule ettekirjutus, mille tähtajaks täitmata jätmisel võib rakendada asendustäitmist asendustäitmise ja sunniraha seaduses ettenähtud korras.
4. peatükk Raieloa peatamine ja kehtetuks tunnistamine
§ 8. Raieloa peatamine ja kehtetuks tunnistamine
2) rikutakse raieloa tingimusi;
3) raiutakse raie loale mitte kantud puid.
(3) Raieloa peatamise puhul teavitatakse taotlejat loa peatamise kestusest.
5. peatükk Asendusistutus
§ 9. Asendusistutus
(1) Linnavalitsus võib põhjendatud juhtudel raieloa väljastamise kõrvaltingimusena nõuda raiutavate puude asendamist.
(2) Asendusistutuse kohustust rakendatakse kui:
1) soovitakse raiuda tervet ja elujõulist puud ning linnavalitsus ei pea raie keelamist otstarbekaks;
2) väheväärtuslike puude (hall lepp, paju, harilik pappel ja muud sellised puud) raiel;
(4) Linnavalitsusel on õigus määrata asendusistutuse aeg ja koht. Võimaluse korral tehakse asendusistutus endises asukohas või sama asula piires, arvestades asjaõigusseaduses sätestatud naabrusõigusi ning avalikku huvi.
(5) Linnavalitsusel on õigus määrata tingimused asendusistutuse korral istutavate istikute osas (näiteks istikute liik, vanus, kõrgus, võra läbimõõt ja muud seesugust).
(6) Üldjuhul määratakse asendusistutus põhimõttel, et iga raiutava puu asemel istutatakse üks uus puu.
(7) Kõik asendusistutuse kulud kannab isik, kellele väljastatakse raieluba, kui ei ole määratud teisiti.
§ 10. Asendusistutuse kohustuse täitmine
(2) Asendusistutus antakse kohe pärast töö valmimist linnavalitsusele üle üleandmise-vastuvõtmise aktiga.
(3) Asendusistutuse üleandmisel kontrollitakse asendusistutuse vastavust nõuetele. Kui istutustöö ei vasta nõuetele, siis on linnavalitsusel õigus nõuda puuduste kõrvaldamist.
(4) Kui asendatud puu hävib asendusistutuse tingimuste rikkumise tõttu 2 aasta jooksul istutuse fikseerimisest, on linnavalitsusel õigus nõuda samaväärse asenduspuu istutamist samasse istutuskohta.
(5) Asendusistutuse kohustuse mittetäitmisel on linnavalitsusel õigusteha ettekirjutus, mille tähtajaks täitmata jätmise korral võib rakendada asendustäitmist asendustäitmise ja sunniraha seaduses ettenähtud korras.
§ 11. Järelevalve teostaja
Järelevalvet käesoleva korra ja selle alusel väljastatud lubade täitmise üle teostab Kohtla-Järve Linnavalitsuse abilinnapea majandusküsimustes, vastava linnaosa linnapeaabi või abilinnapea poolt volitatud majandusteenistuse spetsialist.
§ 12. Vastutus ja menetlus
(2) Korra rikkumise menetlus toimub looduskaitseseaduse § 75 alusel, vastavalt karistusseadustiku ja väärteomenetluse seadustiku sätetel.
(1) Määrus jõustub 1. novembril 2013. a.
(2) Kohtla-Järve Linnavolikogu 19. aprilli 2006. a määrus nr 36 „Puude raiumiseks loa andmise kord” tunnistatakse kehtetuks.